**Årsrapport 2022/2023 fra elevrådet**  **ved Lyngdal ungdomsskole**

**Styre for elevrådet 2022-23:**

Leder: Arwen Sofie Kjøndal 9D            (Representant i ungdomsrådet og SU/SMU)

Nestleder: Henrik A. Husebø 9C         (Representant i ungdomsrådet og SU/SMU)

Sekretær: Noor (Nora) A. Y. Hamid 10C (Vara for ungdomsrådet og vara for SU/SMU)

**Elevrådsrepresentantene 2022 - 2023:**

|  |  |  |
| --- | --- | --- |
| **Klasse** | **Hoved** | **Vara** |
| **8A** | **Henrik Ege** | **Even Iddeland** |
| **8B** | **Isak Johannesen** | **Alida Lund** |
| **8C** | **Benjamin Nøtland** | **Johanne Homeland** |
| **8D** | **Adrian Tyrhaug** | **Sara Linnea Lande** |
| **9A** | **Zullifiqar (Zulfo) A. Najafi** | **Benedicte Iversen** |
| **9B** | **Åslaug Loennechen** | **Thomas Ioan Orbut** |
| **9C** | **Henrik A. Husebø** | **Elise Vatland** |
| **9D** | **Arwen Sofie Kjøndal** | **Benjamin Hjemlestad** |
| **10A** | **Jesper Rom Havaas** | **Ella Ballestad** |
| **10B** | **Hanna Kvavik** | **Kaneshka Rahimi** |
| **10C** | **Noor Al-Hoda Yousif Hamid** | **Aleksander Hauan** |
| **10D** | **Dina Skåland** | **Dina Malene Håvorstad** |

Elevrådsmøtene er avholdt i auditoriet i forskjellige skoletimer. Representantene fikk opplæring i begynnelsen av skoleåret, da valgte de også leder, nestleder og sekretær.  
Leder og nestleder har også møtt fast i ungdomsrådet.

**Saker omtalt i elevrådet:**

Gjennom hele året har elevrådet jobbet med og snakket om å ha et godt skolemiljø. Det har blant annet vært diskutert hvordan vi kan jobbe med skolens verdier.

Elevrådet har også snakket om at man må begrense antall prøver og vurderinger pr. uke.

Problemet med hærverk ble også tatt opp, og det ble snakket om hvordan man kunne redusere dette. Det var en sammenheng mellom doer som ble låst og mengden hærverk.

Det kom et initiativ fra FAU som ble satt stor pris på av elevrådet. Her var det snakk om hva FAU / foreldre kunne bidra med for å få et bedre skolemiljø. Selv om elevrådet tenkte at dette var kjempe positivt, så var det vanskelig å lande konkrete forslag.

Man ønsker at vara skal delta på flere møter i løpet av neste skoleår.

Generelt gir elevrådet uttrykk for at elever har det godt og trygt på Lyngdal ungdomsskole.

**Noen av sakene som elevrådet har fått gjennomslag for:**

Elevrådet har ønsket nytt tak over uteområdet med stoler og bord. Dette er nå på plass.

I samråd med sosiallærer ble det bestemt at man ønsket aktivitetsledere fra og med neste skoleår. Sosiallærer plukker ut hvem det skal være.

Det ble tillatt å spise rundt bordene ned ved kantina etter at elevrådet ba om det.

Det ble tatt initiativ mange forskjellige aktiviteter i førjulstiden. Med utkledning, musikk, pyntekonkurranse, temadager m.m.

**Saker som elevene har fremmet, men som ikke har medført noen endring:**

Elvene vil gjerne ha større utvalg i kantina og av og til at det tilbys varm mat. Dette har ikke vært mulig å gjennomføre da kantinepersonell ikke har kapasitet til å lage mer mat.

Elevene vil at mobilskapet skal fjernes. Det argumenteres med at de ikke er sikre og at praksisen varierer meget fra klasse til klasse.

Med jevne mellomrom blir luftkvaliteten kommentert og elevrådet vil at det skal være mulig å åpne vinduene.Det ble tatt initiativ til at man skulle redusere bruken av hårspray, parfyme o.l. med tanke på at noen kan være allergiske.

Elevrådet ønsker speil i klasserommene.

Oddvar Steffensen  
Referent og elevrådskontakt (lærer) 2022/2023